**Til høringsparter**

**Høringsbrev**

Vedlagt fremsendes udkast til lovforslag om ændring af arbejdsmiljøloven, som Arbejdstilsynet skal anmode om bemærkninger til **senest fredag den 18. august 2023.**

Eventuelle bemærkninger bedes sendt på e-mail til at@at.dk og jb@at.dk.

# Formål

Formålet med lovforslaget er at implementere dele af aftalen fra marts 2023 om en fremtidssikret arbejdsmiljøindsats og indsats mod social dumping. Det drejer sig om initiativet om, at der skal ske en forenkling af Arbejdstilsynets reaktionstyper og virkemidler.

Formålet med lovforslaget er endvidere at implementere anbefalinger om arbejdspladsvurdering (APV) fra det midlertidige AMO-udvalg, som blev nedsat som følge af aftalen fra april 2019 om en ny og forbedret arbejdsmiljø-indsats og ordnede forhold på arbejdsmarkedet m.v. Udvalget skulle bl.a. drøfte om APV kan blive et mere aktivt redskab i arbejdsmiljøarbejdet.

Herudover er formålet med lovforslaget at præcisere uddannelsessteders pligter og ansvar ved praktiske øvelser af arbejdsmæssig karakter, at modernisere sprogbrugen om arbejdslederens pligter, og at ophæve en gebyrbestemmelse om automatisk regulering.

# Indhold

Med lovforslaget foreslås det, at forenkle Arbejdstilsynets reaktionstyper og virkemidler, ved at

* indføre én entydig reaktion ved overtrædelser, hvor virksomheder skal handle straks, således at reaktionerne forbud, strakspåbud med betydelig fare og strakspåbud uden betydelig fare fremover betegnes strakspåbud.
* afskaffe kompetencepåbud, såledesat virksomhederne stilles frit til at beslutte, hvordan et konstateret arbejdsmiljøproblem skal løses, herunder om de har brug for at indhente ekstern sagkyndig bistand. Dog foreslås det at opretholde Arbejdstilsynets mulighed for at påbyde, at undersøgelse af det psykiske arbejdsmiljø skal foretages af en autoriseret arbejdsmiljørådgiver.
* afskaffe ordningen med bindende forhåndsbesked**,** da ordningen har vist sig kun at have begrænset arbejdsmiljømæssig værdi.
* afskaffe gebyrbelagt skærpet tilsyn,da virkemidlet har vist sig kun at have begrænset arbejdsmiljømæssig værdi.

Derudover foreslås det at nyaffatte størstedelen af bestemmelsen om APV, så det bl.a. bliver tydeligere, at APV er et handlingsorienteret redskab, som vil understøtte virksomhedernes systematiske arbejdsmiljøarbejde.

Videre foreslås detat indføre en selvstændig bestemmelse**,** der præcisereruddannelsessteders pligter og ansvari forhold til elever, lærlinge og studerende, når disse i forbindelse med undervisningen udfører praktiske øvelser af arbejdsmæssig karakter.

Endvidere foreslås det at modernisere sprogbrugen i bestemmelsen om arbejdslederens pligter, så det gøres tydeligt, at de også omfatter det psykiske arbejdsmiljø.

Endelig foreslås det at ophæve en gebyrbestemmelse om automatisk regulering med det generelle pris- og lønindeks.

# Konsekvenser

Lovforslaget vurderes ikke at medføre økonomiske eller administrative konsekvenser.

Erhvervsstyrelsens Område for Bedre Regulering (OBR) har vurderet, at lovforslaget ikke medfører administrative konsekvenser for erhvervslivet.

# Ikrafttræden

Det foreslås, at loven træder i kraft den 1. februar 2024.

Det foreslås dog, at ministeren bemyndiges til at fastsættelse datoen for ikrafttrædelse af ændringerne vedrørende indførelse af èn entydig reaktion, når virksomhederne skal handle straks samt afskaffelse af kompetencepåbud og gebyrbelagt skærpet tilsyn.

Med venlig hilsen

Jeanne Borgqvist